Tien familielede in KZN afgemaaiŉ Polisie-afvaardiging onder leiding van genl. Fannie Masemola is Vrydag na die misdaadtoneel in Imbali, KZN ontplooi. (Foto: Twitter / @LirandzuThemba) Tien lede van een familie is Donderdagaand in Imbali in Pietermaritzburg doodgeskiet. Volgens Lirandzu Themba, polisieminister Bheki Cele se woordvoerder, dui voorlopige inligting daarop dat onbekende aanvallers die huis ingestorm en die familielede oorrompel het. Sewe vroue en drie mans is in die skietery dood. Hul name en ouderdomme is nog nie bekend nie. ŉ Moontlike motief is ook nog nie deur die polisie bevestig nie. Cele vorm deel van ŉ polisie-afvaardiging onder leiding van die nasionale polisiekommissaris, genl. Fannie Masemola, wat die toneel Vrydag besoek. [TOUCH DOWN] @SAPoliceService top brass land in iMbali township of Pietermaritzburg following the mass shooting that has claimed the lives of 10 family members. They will receive a full report around what police have been able to piece together as they investigate the murders. pic.twitter.com/18zklzDUT7 — Lirandzu Themba (@LirandzuThemba) April 21, 2023 Meer inligting sal na verwagting later vandag bekendgemaak word. EWN berig dit is die tweede massaskietery in een week in KwaZulu-Natal. Vier mense is Donderdag ook by ŉ huis in KwaMashu, noord van Durban, doodgeskiet.